Lietuvos Respublikos Vyriausybė



NUTARIMAS

**Dėl ŽEMĖS ŪKIO IR MIŠKININKYSTĖS PASLAUGŲ, KURIAS PASLAUGŲ GAVĖJAS TURI TEISĘ GAUTI, O PASLAUGŲ TEIKĖJAS TURI TEISĘ TEIKTI PAGAL PASLAUGŲ KVITĄ, SĄRAŠO PATVIRTINIMO**

2013 m. kovo 13 d. Nr. 218

Vilnius

Vadovaudamasi Lietuvos Respublikos žemės ūkio ir miškininkystės paslaugų teikimo pagal paslaugų kvitą įstatymo (Žin., 2012, Nr. [136-6965](https://www.e-tar.lt/portal/lt/legalAct/TAR.8E6142CD3156)) 3 straipsnio 3 dalimi, Lietuvos Respublikos Vyriausybė nutaria:

1. Patvirtinti Žemės ūkio ir miškininkystės paslaugų, kurias paslaugų gavėjas turi teisę gauti, o paslaugų teikėjas turi teisę teikti pagal paslaugų kvitą, sąrašą (pridedama).

2. Šis nutarimas įsigalioja 2013 m. balandžio 1 dieną.

MINISTRAS PIRMININKAS ALGIRDAS BUTKEVIČIUS

ŽEMĖS ŪKIO MINISTRAS VIGILIJUS JUKNA

PATVIRTINTA

Lietuvos Respublikos Vyriausybės

2013 m. kovo 13 d. nutarimu Nr. 218

**ŽEMĖS ŪKIO IR MIŠKININKYSTĖS PASLAUGŲ, KURIAS PASLAUGŲ GAVĖJAS TURI TEISĘ GAUTI, O PASLAUGŲ TEIKĖJAS TURI TEISĘ TEIKTI PAGAL PASLAUGŲ KVITĄ, SĄRAŠAS**

| Grupių ir pogrupių kodai | | Paslaugų pavadinimas |
| --- | --- | --- |
| grupės kodas | pogrupio kodas |
| 01 | 01 01 | Akmenų rinkimas nuo laukų, jų krovimas į transporto priemones ir iškrovimas, išverstų ar iškrautų akmenų sudėjimas į tvarkingas krūvas |
| 02 | x | Mėšlo, komposto, durpių ar žemių tvarkymo bei tręšimo paslaugos, atliekamos rankomis, naudojant tam skirtas priemones: |
| 02 01 | mėšlo pakrovimas į transporto priemonę, jo iškrovimas ir (ar) iškratymas dirvoje |
| 02 02 | komposto, durpių ir žemių pakrovimas į transporto priemonę, iškrovimas ir (ar) paskleidimas dirvoje |
| 02 03 | mineralinių trąšų ir cheminių augalų apsaugos priemonių pakrovimas ir iškrovimas |
| 02 04 | mineralinių trąšų barstymas |
| 03 | 03 01 | Žemės ūkio augalų sėjos ir sodinimo paslaugos, atliekamos rankomis, naudojant tam skirtas priemones |
| 04 | x | Žemės ūkio augalų priežiūros paslaugos, atliekamos rankomis, naudojant tam skirtas priemones: |
| 04 01 | ravėjimas, retinimas ir (ar) laistymas |
| 04 02 | medžių, vaiskrūmių ir vaismedžių genėjimas, šakų išnešimas ir sukrovimas į krūvas, vaismedžių aprišimas |
| 04 03 | kitos žemės ūkio augalų priežiūros paslaugos |
| 05 | x | Žemės ūkio augalų derliaus nuėmimo paslaugos, atliekamos rankomis, naudojant tam skirtas priemones: |
| 05 01 | pjovimas |
| 05 02 | kasimas |
| 05 03 | rovimas |
| 05 04 | vaisių ir uogų skynimas, jų sudėjimas į tarą |
| 05 05 | rinkimas |
| 05 06 | vartymas ir grėbimas |
| 05 07 | dėjimas ant žaiginių, į kupetas ar kūgius |
| 05 08 | žemės ūkio produktų krovimas ir (ar) iškrovimas |
| 05 09 | kitų prekių, būtinų žemės ūkio veiklai vykdyti, krovimas ir (ar) iškrovimas |
| 05 10 | kitos žemės ūkio augalų derliaus nuėmimo paslaugos |
| 06 | x | Ūkinių gyvūnų auginimo ir priežiūros paslaugos, atliekamos rankomis, naudojant tam skirtas priemones: |
| 06 01 | šėrimas\* ir (ar) girdymas\* |
| 06 02 | melžimas\* |
| 06 03 | kirpimas, šukavimas |
| 06 04 | ragų, kanopų ir (ar) nagų priežiūra |
| 06 05 | ūkinių gyvūnų valymas\* |
| 06 06 | tvartų valymas\*, higienos reikalavimų laikymasis\*, dezinfekavimas\* |
| 06 07 | bandos patikrinimas (ūkinių gyvūnų skaičiavimas ir svėrimas) |
| 06 08 | galvijų pervarymas į ganyklas ir atgal |
| 06 09 | galvijų ganymas\* ir (ar) saugojimas\* |
| 06 10 | švelniakailių žvėrelių priežiūra\* |
| 06 11 | naminių paukščių gaudymas ir dėjimas į specialias dėžes, konteinerius, jų pakrovimas bei iškrovimas |
| 06 12 | bitynų ruošimas žiemojimo laikotarpiui |
| 06 13 | kitos ūkinių gyvūnų auginimo ir priežiūros paslaugos |
| 07 | x | Ūkinių gyvūnų sėklinimo, kergimo, palikuonių priėmimo ir kastravimo paslaugos: |
| 07 01 | ūkinių gyvūnų atvedimas, jų pririšimas, surišimas, laikymas, atrišimas, parvarymas atgal |
| 07 02 | palikuonių priėmimas atsivedimo metu |
| 08 | x | Akvakultūros tvenkinių priežiūros paslaugos, atliekamos rankomis, naudojant tam skirtas priemones: |
| 08 01 | tvenkinių valymas |
| 08 02 | krūmų, augančių ant pylimų ir kanalų šlaituose, kirtimas |
| 08 03 | pylimų šienavimas |
| 08 04 | nendrių tvenkiniuose pjovimas |
| 08 05 | žiemą užšalusių tvenkinių vandens praturtinimas deguonimi, gelbstint žuvis nuo išdusimo |
| 08 06 | pagalbinės paslaugos, susijusios su žuvų įveisimu į akvakultūros tvenkinius ir vandens telkinius |
| 09 | x | Verslinės žvejybos veiklos paslaugos, atliekamos rankomis, naudojant tam skirtas priemones: |
| 09 01 | verslinės žvejybos vietų Nemuno žemupyje ir polderiuose bei žuvų iškrovimo vietų priežiūros paslaugos (krūmų ir nendrių šalinimas, šienavimas, sąnašų valymas) |
| 09 02 | žvejybos įrankių paruošimas ir tvarkymas |
| 09 03 | žvejybos laimikių iškrovimas |
| 10 | x | Sausinimo sistemų priežiūros paslaugos, atliekamos rankomis, naudojant tam skirtas priemones: |
| 10 01 | melioracijos griovių valymas |
| 10 02 | melioracijos griovių šlaitų šienavimas |
| 10 03 | krūmų ir medžių, augančių melioracijos griovių šlaituose, kirtimas |
| 10 04 | drenažo žiočių, griovių šlaitų ir vandens latakų remontas |
| 10 05 | bebrų užtvankų ardymas |
| 11 | x | Paslaugos, susijusios su žemės ūkio augalų derliaus sutvarkymu, apdorojimu, paruošimu sandėliuoti ir realizuoti, atliekamos rankomis, naudojant tam skirtas priemones: |
| 11 01 | valymas |
| 11 02 | išvėtymas, perkasimas, paskleidimas aruode |
| 11 03 | džiovinimas |
| 11 04 | rūšiavimas |
| 11 05 | perrinkimas |
| 11 06 | sukrovimas į sandėlius ar daržines |
| 11 07 | sukrovimas, sudėjimas ar supylimas į tarą |
| 11 08 | nunešimas, pakrovimas ir (ar) iškrovimas |
| 11 09 | medaus išsukimas ir (ar) fasavimas |
| 11 10 | kitos paslaugos, susijusios su žemės ūkio augalų derliaus sutvarkymu, apdorojimu, paruošimu sandėliuoti ir realizuoti |
| 12 | x | Miško sodmenų sodinimo, miško įveisimo / atkūrimo, želdinių priežiūros paslaugos, atliekamos rankomis, naudojant tam skirtas priemones: |
| 12 01 | sėklų (kankorėžių) ar kitos dauginamosios medžiagos rinkimas nuo nukirstų medžių ir ruošimas |
| 12 02 | dirvos ruošimas prieš sodinimą |
| 12 03 | sodmenų iškasimas, rūšiavimas |
| 12 04 | sodmenų pakavimas, ruošimas sandėliuoti ar transportuoti |
| 12 05 | sodmenų pakrovimas ar iškrovimas iš transporto priemonių |
| 12 06 | sodmenų laikino laikymo vietų (ledo duobių) įrengimas |
| 12 07 | sodmenų ruošimas sodinti ir (ar) jų laikinas prikasimas |
| 12 08 | medelių sodinimas |
| 12 09 | medelių sodinimo vietų, šalčio iškilnotų medelių ar jų apnuogintų šaknų užpylimas žemėmis, užneštų žemėmis medelių atkasimas, žuvusių atsodinimas |
| 12 10 | ravėjimas, stelbiančių žolinių augalų, stelbiančių medelių ir krūmų šalinimas |
| 12 11 | jaunuolynų ugdymas, medžių genėjimas |
| 13 | x | Miško apsaugos užtikrinimo ir miško tvarkymo paslaugos, atliekamos rankomis, naudojant tam skirtas priemones: |
| 13 01 | medelių individualių apsaugų pastatymas (uždėjimas), pataisymas |
| 13 02 | medelių aptepimas repelentais, kelmų tepimas preparatais, apsaugančiais nuo ligų ir kenkėjų |
| 13 03 | tvorų miško želdinių ir žėlinių apsaugai nuo žvėrių tvėrimas, taisymas, medelyno tvoros taisymas |
| 13 04 | gaudomųjų duobučių (griovelių) kenkėjams iškasimas, jaukų išdėstymas, vabzdžių rinkimas |
| 13 05 | kelmų medienos žievės nuskutimas |
| 13 06 | kenkėjų gaudyklių išdėstymas ir išvalymas |
| 13 07 | skruzdėlynų aptvėrimas, taisymas |
| 13 08 | inkilų gamyba, iškabinimas, valymas, remontas |
| 13 09 | miško gaisrų gesinimas |
| 13 10 | miško gaisraviečių priežiūra |
| 13 11 | buitinių ar kitų atliekų, šiukšlių surinkimas, pakrovimas ar iškrovimas iš transporto priemonių, užšlemšto miško valymas |
| 13 12 | iškirstų sumedėjusių augalų atžalų, krūmų ar šakų sunešimas ir (ar) sukrovimas į krūvas ar valksmas arba pašalinimas iš ploto |
| 13 13 | kvartalinių, ribinių linijų valymas |
| 13 14 | informacinių ženklų ar gairių gamyba, pastatymas, taisymas\* |
| 13 15 | kuolų, stulpelių, karčių gamyba |
| 13 16 | kuolų, stulpelių pastatymas, taisymas |
| 14 | x | Medžioklės paslaugos, atliekamos rankomis, naudojant tam skirtas priemones: |
| 14 01 | pašarų laukiniams gyvūnams ruošimas |
| 14 02 | lesyklų, slėptuvių, ėdžių, laižyklų ir panašių įrenginių laukiniams gyvūnams įrengimas ir taisymas |
| 15 | x | Miškotvarkos darbų pagalbinės paslaugos, atliekamos rankomis, naudojant tam skirtas priemones: |
| 15 01 | spindžių prakirtimas |
| 15 02 | riboženklių ar gairių paruošimas, sukalimas |
| 15 03 | linijų ilgių matavimas juosta |
| 15 04 | dirvožemių profilių kasimas |
| 15 05 | medžių ženklinimas dažais, juostelėmis ar patašant |
| 16 | x | Miško išteklių ruošimo paslaugos, atliekamos rankomis, naudojant tam skirtas priemones: |
| 16 01 | kalėdinių medelių, šakų ruošimas |
| 16 02 | šluotų, vantų, proginių vainikų gamyba |
| 16 03 | malkų skaldymas |
| 17 | x | Kitos paslaugos: |
| 17 01 | ganyklų ir daržų aptvarų įrengimas |
| 17 02 | ūkinių gyvūnų laikymo ir auginimo statinių paruošimas žiemojimo laikotarpiui (gardų, ėdžių sutvarkymas, durų ir langų remontas, užsandarinimas ir kita) |
| 17 03 | sandėlių ir saugyklų ruošimas naujo derliaus produkcijai sandėliuoti (išvalymas) |
| 17 04 | žemės ūkio paskirties gamybinių pastatų aplinkos tvarkymas (žolės pjovimas ir jos sutvarkymas, lapų grėbimas ir jų sutvarkymas, šlavimas, šiukšlių ir įvairių atliekų surinkimas, pakrovimas į transporto priemones ar iškrovimas iš jų, sniego valymas) |
| 17 05 | galulaukių, pakelių šienavimas ir jų priežiūros paslaugos, atliekamos rankomis, naudojant tam skirtas priemones |
| 17 06 | žemės ūkio technikos priežiūros paslaugos\* |
| 17 07 | dėl stichinių nelaimių sugriautų ar apgriautų statinių, naudojamų žemės ūkio veiklai vykdyti, sutvarkymas |
| 17 08 | bičių avilių pakrovimas, vežimas į medunešio vietas, iškrovimas, pastatymas ir parvežimas atgal |
| 18 | 18 01 | Arkliais atliekamos žemės ūkio ir miškininkystės paslaugos |

\_\_\_\_\_\_\_\_\_\_\_\_\_\_\_

**\*** Šios paslaugos teikiamos tik pavaduojant darbuotoją, dirbantį pagal darbo sutartį, ar paslaugos gavėją, kuris pats tiesiogiai atlieka šiuos darbus (darbuotojui ar paslaugos gavėjui sergant ar atostogų laikotarpiu, paslaugų gavėjui išvykus iš ūkio dėl objektyvių priežasčių ar darbuotojui nesant darbe dėl objektyvių priežasčių, pravaikštos ar nušalinimo nuo darbo).

\_\_\_\_\_\_\_\_\_\_\_\_\_\_\_\_\_